CELEX: 32004D0527
Language: hu
Date: 2004-06-28 00:00:00
Title: 2004/527/EK:A Tanács határozata (2004. június 28.) Burkina Fasónak az AKCS-cukorról szóló jegyzőkönyvhöz történő csatlakozása iránti kérelméről

Avis juridique important

|

32004D0527

2004/527/EK:A Tanács határozata (2004. június 28.) Burkina Fasónak az AKCS-cukorról szóló jegyzőkönyvhöz történő csatlakozása iránti kérelméről  

Official Journal L 232 , 01/07/2004 P. 0040 - 0041

 A Tanács határozata  ( 2004. június 28. ) Burkina Fasónak az AKCS-cukorról szóló jegyzőkönyvhöz történő csatlakozása iránti kérelméről (2004/527/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 133. cikkére, a 300. cikke (2) bekezdésének első mondatával összefüggésben,tekintettel a Bizottság javaslatára,mivel:(1) Az AKCS-EK partnerségi megállapodásnak(1) az AKCS-cukorról szóló 3. jegyzőkönyvéhez csatolt együttes nyilatkozat előírja, hogy meg kell vizsgálni az Egyezményben részes, de a jegyzőkönyvben külön nem említett afrikai, karibi, illetve csendes-óceáni (AKCS) szerződő államoknak a jegyzőkönyv rendelkezéseiben való részvétel iránti kérelmeit.(2) Burkina Faso az AKCS-EK partnerségi megállapodásban részes AKCS szerződő állam, és 2000 novemberében kérte az említett jegyzőkönyv rendelkezéseiben való részvételét.(3) Az AKCS-államok  2002. szeptember 30-i  levelükben jelezték hozzájárulásukat Burkina Fasónak az említett jegyzőkönyvhöz történő csatlakozásához.(4) Burkina Faso kérelmének vizsgálata kimutatta, hogy az ország nem nettó cukorexportőr, és állandó cukorkivitelre nem képes.(5) Ezt a következtetést helyénvaló levélben eljuttatni Burkina Faso részére,A KÖVETKEZŐKÉPPEN HATÁROZOTT:Egyetlen cikkBurkina Faso kérelme az AKCS-EK partnerségi megállapodásnak az AKCS-cukorról szóló 3. jegyzőkönyvéhez történő csatlakozása iránt nem kerül elfogadásra.A mellékelt levél elküldésre kerül Burkina Faso részére.Kelt Luxemburgban,  2004. június 28. -án. a Tanács részéről M.  Cullen  a Tanács elnöke (1) HL L 317., 2000.12.15., 269. o.MELLÉKLETBrüsszel,Őexcellenciája,Megtiszteltetés számomra, hogy hivatkozhatom  2000. november 8-án  kelt levelére, amelyben kérelmezte az AKCS-cukorról szóló jegyzőkönyvhöz történő csatlakozását. Az AKCS-cukorról szóló jegyzőkönyvhöz csatolt együttes nyilatkozatnak megfelelően az Európai Közösség megvizsgálta a kérelmét, és arra a következtetésre jutott, hogy Burkina Faso jelenleg nincs abban a helyzetben, hogy állandó jelleggel teljesíteni tudná a jegyzőkönyvben foglalt kötelezettségeket. Korábbi esetekben a kötelezettségek teljesítését illető képességet az határozta meg, hogy az adott ország nettó cukorexportőr-e.Sajnálattal kell ezért közölnöm, hogy a Közösségnek nem áll módjában elfogadni Burkina Faso kérelmét a cukorról szóló jegyzőkönyvhöz történő csatlakozása iránt. E levél egy másolati példánya megküldésre kerül az AKCS-államok főtitkárának.Kérem, Őexcellenciája, fogadja megkülönböztetett nagyrabecsülésem kifejezését. az Európai Unió Tanácsa részéről